**URAD PREDSEDNIKA REPUBLIKE**

**DRŽAVNI ZBOR REPUBLIKE SLOVENIJE**

**DRŽAVNI SVET REPUBLIKE SLOVENIJE**

**USTAVNO SODIŠČE REPUBLIKE SLOVENIJE**

**RAČUNSKO SODIŠČE REPUBLIKE SLOVENIJE**

**VARUH ČLOVEKOVIH PRAVIC REPUBLIKE SLOVENIJE**

**DRŽAVNA REVIZIJSKA KOMISIJA REPUBLIKE SLOVENIJE**

**INFORMACIJSKI POOBLAŠČENEC REPUBLIKE SLOVENIJE**

**KOMISIJA ZA PREPREČEVANJE KORUPCIJE REPUBLIKE SLOVENIJE**

**DRŽAVNA VOLILNA KOMISIJA**

**VRHOVNO SODIŠČE REPUBLIKE SLOVENIJE**

**VRHOVNO DRŽAVNO TOŽILSTVO**

**DRŽAVNO ODVETNIŠTVO**

**OBČINE**

**ZDRUŽENJE OBČIN SLOVENIJE**

**SKUPNOST OBČIN SLOVENIJE**

**ZDRUŽENJE MESTNIH OBČIN SLOVENIJE**

**MINISTRSTVA**

**ORGANI V SESTAVI MINISTRSTEV**

**VLADNE SLUŽBE**

**UPRAVNE ENOTE**

Številka: 0100-646/2021/4

Datum: 4. 1. 2022

ZADEVA: Zneski regresa za prehrano med delom, nadomestila za ločeno življenje, dnevnic za službena potovanja v državi, jubilejnih nagrad in solidarnostne pomoči

1. **Regres za prehrano med delom**

V skladu z določbami aneksov h kolektivnim pogodbam dejavnosti in poklicev v javnem sektorju (Uradni list RS, št. 88/21) se znesek regresa za prehrano med delom vsakih šest mesecev usklajuje z rastjo cen prehrambnih izdelkov na podlagi podatkov Statističnega urada Republike Slovenije.

Statistični urad Republike Slovenije je Ministrstvu za javno upravo posredoval podatek, da je količnik rasti cen prehrambnih izdelkov (skupaj hrana in brezalkoholne pijače za obdobje julij – december 2021) 1,018. Glede na navedeni količnik rasti cen prehrambnih izdelkov višina regresa za prehrano med delom **od 1. januarja 2022 do 30. junija 2022 znaša 4,47 evra**.

1. **Nadomestilo za ločeno življenje, dnevnice za službena potovanja v državi, jubilejne nagrade in solidarnostne pomoči**

V skladu z določbami aneksov h kolektivnim pogodbam dejavnosti in poklicev v javnem sektorju (Uradni list RS, št. 88/21) se zneski nadomestila za ločeno življenje, dnevnic za službena potovanja v državi, jubilejnih nagrad in solidarnostnih pomoči uskladijo enkrat letno z rastjo cen življenjskih potrebščin, in sicer na podlagi uradnega podatka Statističnega urada Republike Slovenije o medletni rasti cen življenjskih potrebščin decembra preteklega leta glede na december predpreteklega leta.

Statistični urad Republike Slovenije je Ministrstvu za javno upravo posredoval podatek o medletni rasti cen življenjskih potrebščin, in sicer so se glede na december 2020 cene življenjskih potrebščin decembra 2021 zvišale za 4,9 %.

Zneski povračil nadomestila za ločeno življenje, dnevnic za službena potovanja v državi, jubilejnih nagrad in solidarnostnih pomoči za obdobje **od 1. januarja 2022 do 31. decembra 2022** znašajo:

1. Nadomestilo za ločeno življenje: 147,43 evra.
2. Dnevnica za službena potovanje v državi:

– nad 12 ur: 22,44 evra,

– nad 8 do vključno 12 ur: 11,20 evra,

– od 6 do vključno 8 ur: 5,41 evra.

1. Jubilejna nagrada:

– za 10 let delovne dobe: 302,91 evra,

– za 20 let delovne dobe: 454,35 evra,

– za 30 let delovne dobe: 605,81 evra,

– za 40 let delovne dobe: 605,81 evra.

1. Solidarnostna pomoč: 605,81 evra.

Usklajeni zneski regresa za prehrano med delom, nadomestila za ločeno življenje, dnevnic za službena potovanja v državi, jubilejnih nagrad in solidarnostnih pomoči bodo skladno z določbami aneksov objavljeni na spletni strani Ministrstva za javno upravo.

Ministrstva prosimo, da usklajene zneske povračil iz I. in II. točke tega obvestila posredujejo v vednost tudi osebam javnega prava v okviru delovnega področja, za katerega so pristojni.

1. **Funkcionarji**

Posebej opozarjamo, da zgoraj navedeni zneski ne veljajo za funkcionarje.

Izplačilo regresa za prehrano med delom za funkcionarje ureja 166. člen ZUJF, v skladu s katerim regres znaša 3,52 evra.

Zneski nadomestila za ločeno življenje, dnevnic za službena potovanja v državi in jubilejnih nagrad za funkcionarje v skladu z ZUJF znašajo:

1. Nadomestilo za ločeno življenje: 140,54 evra.
2. Dnevnica za službena potovanje v državi:

– nad 12 ur: 16 evrov,

– nad 8 do vključno 12 ur: dodaten znesek regresa za prehrano 3,52 evra,

– v drugih primerih: regres za prehrano 3,52 evra.

1. Jubilejna nagrada:

– za 10 let delovne dobe: 288,76 evra,

– za 20 let delovne dobe: 433,13 evra,

– za 30 let delovne dobe: 577,51 evra.

S spoštovanjem,

Boštjan Koritnik

 MINISTER